# МИНИСТЕРСТВО НА ЗЕМЕДЕЛИЕТО И ХРАНИТЕ

**КОМИСИЯ ЗА ЗЕМЕДЕЛСКИТЕ ЗЕМИ**

Протокол № 19

от 20.10.2023 г.

**Р Е Ш Е Н И Е**

**№ КЗЗ – 19**

**от 20 октомври 2023 година**

**ЗА: Промяна предназначението на земеделски земи за неземеделски нужди и утвърждаване на площадки и трасета за проектиране на обекти в земеделски земи**

**К О М И С И Я Т А З А З Е М Е Д Е Л С К И Т Е З Е М И**

**Р Е Ш И:**

***І. На основание чл. 22, ал. 1 и във връзка с чл. 19 от Закона за опазване на земеделските земи:***

**1.** Утвърждава трасе за проектиране, с което се засяга около 17216 кв. м земеделска земя, шеста категория, поливна, собственост на Община С., за изграждане на обект: „Ремонт и реконструкция на път от с. П. до защитена местност "Мъртвицата“, поземлени имоти с идентификатори 57621.4.890 и части от 57621.4.148, 57621.6.55, 57621.6.56, 57621.12.17 и 57621.12.890 по КККР на с. П., община С., област П., при граници, посочени в приложените регистър на засегнатите имоти и проект на ПУП-ПП.

**2.** Утвърждава трасе за проектиране, с което се засяга общо около 9 632 кв. м земеделска земя, от която 692 кв. м четвърта категория и 8 940 кв. м пета категория, неполивна, частна собственост, за реализиране на обект: „Доизграждане на пътен възел при км 33+600 на АМ „Европа““, в землището на с. П., община К., С. област, при граници, посочени в приложените проект на ИПУП-ПП и регистър на засегнатите имоти, неразделна част от решението.

***II. На основание чл. 24, ал. 2 от Закона за опазване на земеделските земи и чл. 45, ал. 1 от Правилника за прилагане на Закона за опазване на земеделските земи, променя предназначението на земеделска земя за държавни и общински нужди, както следва:***

**3.** Променя предназначението на 9159 кв. м земеделска земя, от която 9114 кв. м десета категория, поливна и 45 кв. м шеста категория, неполивна, собственост на Община М., за изграждане на обект: „Транспортен достъп до "Въглеродно- неутрален индустриален парк - "М.", части от поземлени имоти с идентификатори 61412.18.92, 61412.18.184, 78080.80.295 и 78080.80.296 по КККР на с. Р. и с. Ц., община М., област П., при граници, посочени в приложените регистри на засегнатите имоти и влезли в сила ПУП – ПП.

На основание чл. 30, ал. 4 от ЗОЗЗ, за имотите общинска собственост такса не се заплаща.

**4.** Променя предназначението на общо 13953 кв. м земеделска земя, пета категория, поливна, собственост на Община М., от която 13 491 кв. м земеделска земя за изграждане на обект: „Стадион със съблекални и санитарни възли“, поземлен имот с идентификатор 66915.18.148 по КККР на с. С. и 462 кв. м земеделска земя, за изграждане на транспортен достъп до обекта, част от поземлен имот с идентификатор 66915.13.40 (проектен идентификатор 66915.13.89) по КККР на с. С., община М., област П., при граници, посочени в приложените скица, скица-проект и влязъл в сила ПУП – ПРЗ.

На основание чл. 30, ал. 2 от ЗОЗЗ при промяна на предназначението на земеделска земя от общинския поземлен фонд, се заплаща местна такса, определена от общинския съвет.

**5.** Променя предназначението на 17 600 кв. м земеделска земя, трета категория, неполивна, общинска собственост, за изграждане на обект: „Пречиствателна станция за отпадни води“, поземлен имот с идентификатор 36590.19.307 по КККР на с. К., община К., област Ш., при граници, съгласно приложените скица и влязъл в сила ПУП-ПЗ.

На основание чл. 30, ал. 4 от ЗОЗЗ такса не се дължи.

***III. На основание чл. 40, ал. 1, т. 7, във връзка с чл. 36 от Закона за опазване на земеделските земи и чл. 64, ал. 4 от Правилника за прилагане на Закона за опазване на земеделските земи, Комисията за земеделските земи:***

**6.** Изменя свое Решение № КЗЗ-17/08.09.2023 г., точка 3, както следва:

Думите „поземлени имоти с идентификатори 6142.18.339, 6142.18.89, 6142.18.90 и 6142.18.351“ се заменят с „поземлени имоти с идентификатори 61412.18.339, 61412.18.89, 61412.18.90 и 61412.18.351“.

**При промяна на инвестиционното намерение относно функционалното предназначение на обекта, на основание чл. 67а, ал. 4 от Правилника за прилагане на Закона за опазване на земеделските земи се провежда процедурата по глава пета от Правилника за прилагане на Закона за опазване на земеделските земи.**

**Решението подлежи на обжалване по реда на Административнопроцесуалния кодекс в 14 /четиринадесет/ - дневен срок от съобщаването му пред съответния административен съд.**